CELEX: 32006R1993
Language: bg
Date: 2006-12-21 00:00:00
Title: Регламент (EO) № 1993/2006 на Комисията от 21 декември 2006 година за определяне на преходни мерки по отношение на износа на мляко и млечни продукти съгласно Регламент (EO) № 1282/2006 поради присъединяването на България и Румъния към Европейския съюз

03/ 81
            
            
               BG
            
            
               Официален вестник на Европейския съюз
            
            
               207
            
         32006R1993
   
               L 413/1
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 1993/2006 НА КОМИСИЯТА
   
   от 21 декември 2006 година
   за определяне на преходни мерки по отношение на износа на мляко и млечни продукти съгласно Регламент (ЕО) № 1282/2006 поради присъединяването на България и Румъния към Европейския съюз
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за присъединяване на България и Румъния, и по-специално член 4, параграф 3 от него,
   като взе предвид Акта за присъединяване на България и Румъния, и по-специално член 41 от него,
   като има предвид, че:
   
               (1)
            
            
               Член 3, параграф 2 от Регламент (ЕО) № 1282/2006 на Комисията от 17 август 2006 г. за определяне на специалните подробни правила за прилагането на Регламент (ЕО) № 1255/1999 на Съвета по отношение на лицензиите за износ и възстановяванията при износ за мляко и млечни продукти (1) предвижда, че за да бъде отпуснато възстановяване, продуктите трябва да отговарят на изискванията, определени в Регламент (ЕО) № 853/2004 на Европейския парламент и на Съвета от 29 април 2004 г. за определяне на специфични хигиенни правила за храните от животински произход (2). Именно продуктите трябва да бъдат приготвени в одобрено предприятие и да отговарят на изискванията за здравна маркировка, определени в членове 4 и 5 от Регламент (ЕО) № 853/2004.
            
         
               (2)
            
            
               Решение 2007/…/ЕО на Комисията от 22 декември 2006 г. за определяне на преходни мерки за търгуването на някои продукти с животински произход, добити в България и Румъния (3) определя мерки за улесняване на прехода от съществуващия режим в България и Румъния към този, който произтича от прилагането на ветеринарното законодателство на Общността. Съгласно член 3 от посоченото решение държавите-членки разрешават търговията, от 1 януари до 31 декември 2007 г., с продукти, които са добити в предприятия в България и Румъния, на които преди датата на присъединяване е разрешено да изнасят млечни продукти за Общността, при условие че продуктите носят здравната маркировка за износ на Общността на съответното предприятие и са придружени от документ, удостоверяващ, че са били произведени преди 1 януари 2007 г.
            
         
               (3)
            
            
               Уместно е да се дерогира от Регламент (ЕО) № 1282/2006 и да се предвиди, че продукти, които отговарят на член 3 от Решение 2007/…/ЕО и за които е разрешено да се търгуват в периода 1 януари—31 декември 2007 г., могат да се ползват от възстановяване при износ.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет по млякото и млечните продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   Чрез дерогация от член 3, параграф 2 от Регламент (ЕО) № 1282/2006 продукти, добити преди датата на присъединяване в предприятия в България и Румъния, за които преди датата на присъединяване е разрешено да бъдат изнасяни за Общността и които продукти са изнесени от Общността в периода от датата на присъединяване до 31 декември 2007 г., могат да се ползват от възстановяване при износ, при условие че отговарят на изискванията на член 3, буква а) от Решение 2007/…/ЕО и са придружени от документа, определен в приложение II към Решение 2004/438/ЕО на Комисията (4), към който се добавя следната информация:
   
      „Произведено преди 1 януари 2007 г., съгласно Решение 2007/…/ЕО на Комисията“.
   
   Член 2
   Настоящият регламент влиза в сила, при условие че Договорът за присъединяване на България и Румъния влезе в сила и на датата, на която последният влезе в сила.
   Той се прилага за декларации за износ, приети в периода от датата на влизането му в сила до 31 декември 2007 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 декември 2006 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 234, 29.8.2006 г., стр. 4.
   
      (2)  ОВ L 139, 30.4.2004 г., стр. 55, поправен в ОВ L 226, 25.6.2004 г., стр. 22. Регламент, последно изменен с Регламент (ЕО) № 1662/2006 на Комисията (ОВ L 320, 18.12.2006 г., стр. 1).
   
      (3)  Все още непубликувано в Официален вестник.
   
      (4)  ОВ L 154, 30.4.2004 г., стр. 72, поправено ОВ L 189, 27.5.2004 г., стр. 57.